Rikunarita-ORG/Wikinium huggingface dataset:
# קרבין

רובה M1 קרבין, בישראל נודע פשוט בשם "קרבין".
M4A1 קרבין, רובה שירות בצה"ל ומשטרת ישראל.
IWI ערד, רובה קרבין ישראלי בשירות הימ"מ.
**קרבין** הוא שם כללי לרובה מקוצר. הקרבין נועד להיות רובה שירות עבור חיילים שהזדקקו לכלי נשק קומפקטי בעת מלחמה, כגון כוחות קומנדו, חיל פרשים, לוחמי חיל שריון ומפעילי ארטילריה.

מקור השם הוא ברובי הקרבין המקוצרים, שיוצרו עבור חיל הפרשים והיו קלים וקצרים באופן ניכר מרובי המוסקט הכבדים שהיו בשימוש חילות הרגלים.

בתקופת מלחמת העולם השנייה רוב הרובים שהיו בידי הצבא היו רובים כבדים ומסורבלים (אם כי עדיפים פי עשרת מונים מרובי המאה ה-19). רובה ה-M1 גאראנד שהיה רובה חצי-אוטומטי, והלי אנפילד והמוסין נגאן שהיו רובים בריחיים, היו בעלי דיוק מעולה, הם היו אמינים ופשוטים לתפעול וטעינה. גם המאוזר K98, הרובה הבריחי ששימש את חיילי הורמאכט הגרמנים, נחשב לרובה מעולה, מדויק ואמין. חסרונם של רובים אלה היה משקלם הרב ואורכם הגדול, דבר שהכתיב את שימושם רק בידי חיילים המאומנים לכך. כוחות העורף ותומכי לחימה צוידו עד אז באקדח אישי, שהתגלה כלא מדויק וחסר את כוח האש הנדרש ללחימה בחיילי אויב. רובי הקרבין נועדו הן עבור תומכי לחימה והן עבור כוחות צנחנים וקומנדו שנזקקו לנשק קומפקטי. הקרבינים שימשו הן להגנה עצמית והן ללחימה התקפית. הם היו נוחים מאוד לשימוש ובעלי כוח אש גדול משמעותית מאקדחים.

גם כיום מיוצרים קרבינים למגוון רובים בארצות ומדינות שונות. בישראל השם "קרבין" נהפך לשם נרדף לרובה ה-M1 קרבין האמריקני, רובה ממלחמת העולם השנייה ששימש כנשק האישי הארוך של שוטרי משטרת ישראל משנות ה-70 של המאה ה-20 עד ל-2010 (בנוסף לאקדח שירות ורובה M16 באזורי קו עימות) ומשמש גם את מתנדבי המשמר האזרחי ומלווי טיולים. הקרבין נחשב לנשק ישן אך אמין, מדויק וקל לתפעול.

בצה"ל נהוג לקרוא לרובי קרבין בשם "**מקוצר**" (למשל: M-16 מקוצר) ולרובה קרבין קצר במיוחד בשם "מקוצרר". זהו שם גנרי שלא מבדיל בין CAR15, קולט קומנדו, רובה M4 ו-M16 מנוסר (M16 ארוך שקנהו נוסר בנשקייה או סדנת חימוש צה"לית) – כולם גרסאות מקוצרות לרובה הסער האמריקאי M-16.

**רובי קרבין מפורסמים: ארצות הברית הקרבין של שארפס (מראשוני הרובים בארצות הברית שנטענו מהבריח ולא מהלוע)
* האימפריה הגרמנית K98K - קרבין של K98 מאוזר, גרמניה
* ארצות הברית M1 קרבין, ארצות הברית, מלחמת העולם השנייה 1942, נפוץ בישראל כנשק אבטחה וכנשקם של מתנדבי המשמר האזרחי.
* הממלכה המאוחדת לי-אנפילד לי אנפילד מספר 5 "קרבין ג'ונגל" British No. 5 MKI Lee-Enfield "Jungle Carbine", הממלכה המאוחדת, 1944
* ארצות הברית רוגר מיני-14, ארצות הברית (1967)
* ארצות הברית CAR15, ארצות הברית, שנות ה-70 של המאה ה-20, גרסה מקוצרת ל-M16A1
* ישראל גלילון, ישראל, שנות ה-80 של המאה ה-20, גרסה מקוצרת לגליל (רובה)
* ארצות הברית M4 קרבין, ארצות הברית, שנות ה-90 של המאה ה-20, גרסה מקוצרת ל-M16A2
* ארצות הברית בארט REC7 ובארט REC10, ארצות הברית, העשור השני של המאה ה-21
* ישראל IWI ערד, ישראל, שנות ה-20 של המאה ה-21
* ארצות הברית רובה M7 (רובה סער קרבין), שנות ה-20 של המאה ה-21

## ראו גם

* התפתחות כלי הירי
* בולפאפ

## קישורים חיצוניים

* קרבין, באתר אנציקלופדיה בריטניקה (באנגלית)

 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ו**להרחיב אותו**.
# באנדה

**האם התכוונתם ל... ג'ויס באנדה – נשיאת מלאווי
* הייסטינגס באנדה – נשיא מלאווי הראשון (אין קשר משפחתי)
* רופיה באנדה – נשיא זמביה

## ראו גם

* בנדה

|  |  |
| --- | --- |
| פירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב”באנדה“
* דפים ששמם מכיל ”באנדה“
* חיפוש ”באנדה“ בוויקיפדיה
 |
# Online Computer Library Center

Online Computer Library Center|  |
|  |
| בניין מטה OCLC בדבלין, אוהיו |
|
תחום | libraries, archives, museums and other cultural activities, טכנולוגיית מידע, library and archives activities, ניהול ספריות  |
|
מדינה |
ארצות הברית  |
|
משרד ראשי |
דבלין  |
|
מיקום מטה הארגון | ﻿ / ﻿ |
|
מייסדים | Fred Kilgour  |
|
תקופת הפעילות |
5 ביולי 1967 – הווה (59 שנים)  |
| www.oclc.org |
|   |

**OCLC** (ראשי תיבות של "**Online Computer Library Center**"‏; בתרגום חופשי, "מרכז ספריית המחשב המקוונת") הוא, כפי שהגדירו אותו מפעיליו, "שירות ספריית מחשב וארגון מחקר ללא מטרות רווח, המוקדש לעידוד הגישה לידע ולצמצום עלויות המידע".

העמותה נוסדה בשנת 1967 בשם "**Ohio College Library Center**".

ה-OCLC מפעיל את מסד הנתונים "WorldCat", המשמש הן ספרנים והן את הציבור לצורכי קיטלוג וחיפוש. מסד הנתונים מכיל, נכון לדצמבר 2021, 520,593,877 פריטים מקוטלגים, והוא מסד הנתונים הביבליוגרפי הגדול בעולם, בו משתמשים למעלה מ-50,000 ספרנים מכ-100 מדינות שונות.

## קישורים חיצוניים

 מדיה וקבצים בנושא **Online Computer Library Center** בוויקישיתוף
* אתר האינטרנט הרשמי של Online Computer Library Center

* Online Computer Library Center, ברשת החברתית פייסבוק
* Online Computer Library Center, ברשת החברתית X (טוויטר)
* Online Computer Library Center, ברשת החברתית אינסטגרם
* Online Computer Library Center, ברשת החברתית LinkedIn
* Online Computer Library Center, סרטונים בערוץ היוטיוב

## הערות שוליים

 ערך זה הוא קצרמר בנושא מחשבים ובנושא ספריות. אתם מוזמנים לתרום לוויקיפדיה ו**להרחיב אותו**.
# אולימפיאדת קורטינה ד'אמפצו (1956)

אולימפיאדת החורף קורטינה ד'אמפצו 1956|  |
|
עיר מארחת |
קורטינה ד'אמפצו, איטליה |
|
מדינות משתתפות |
32 |
|
ספורטאים משתתפים |
821 |
|
תחרויות |
24 תחרויות ב-6 ענפים |
|
טקס הפתיחה |
26 בינואר 1956 |
|
טקס הנעילה |
5 בפברואר 1956 |
|
נפתח רשמית על ידי |
ג'ובני גרונצ'י |
|
השביע את המשתתפים |
ג'וליאנה חנל-מינוצו |
|
הדלקת הלפיד האולימפי |
גבידו קרולי |
|
האצטדיון הראשי |
אצטדיון אולימפי, קורטינה ד'אמפצו |
|
הערים שהתמודדו על האירוח |
לייק פלאסיד, מונטריאול, קולורדו ספרינגס |
|
→ אולימפיאדת אוסלו (1952)
אולימפיאדת סקוו ואלי (1960) ←
 |

**אולימפיאדת החורף ה-7** נערכה מ-26 בינואר עד 5 בפברואר 1956 בעיר קורטינה ד'אמפצו שבאיטליה.

באולימפיאדה השתתפו ספורטאים מ-32 מדינות.

## המשחקים

במשחקים הללו השתתפה לראשונה ברית המועצות וכבשה את הבמה, במיוחד במקצי ההחלקה המהירה. נבחרת ברית המועצות גם ניצחה בטורניר ההוקי קרח.

## מדליות

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | ברית המועצות ברית המועצות | 7 | 3 | 6 | 16 |
| 2 | אוסטריה אוסטריה | 4 | 3 | 4 | 11 |
| 3 | פינלנד פינלנד | 3 | 3 | 1 | 7 |
| 4 | שווייץ שווייץ | 3 | 2 | 1 | 6 |
| 5 | שוודיה שוודיה | 2 | 4 | 4 | 10 |
| 6 | ארצות הברית ארצות הברית | 2 | 3 | 2 | 7 |
| 7 | נורווגיה נורווגיה | 2 | 1 | 1 | 4 |
| 8 | **איטליה איטליה (מארחת)** | 1 | 2 | 0 | 3 |
| 9 | גרמניה גרמניה | 1 | 0 | 1 | 2 |
| 10 | קנדה קנדה | 0 | 1 | 2 | 3 |
| 11 | יפן יפן | 0 | 1 | 0 | 1 |
| 12 | הונגריה הונגריה | 0 | 0 | 1 | 1 |
| 12 | פולין פולין | 0 | 0 | 1 | 1 |
|  |  |  |  |  |  |
| סך הכל | 25 | 23 | 24 | 72 |

## קישורים חיצוניים

* אתר האינטרנט הרשמי של אולימפיאדת קורטינה ד'אמפצו (באנגלית)
* אולימפיאדת קורטינה ד'אמפצו, באתר אנציקלופדיה בריטניקה (באנגלית)
* אתר הוועד האולימפי
* Cortina 1956 (אורכב 09.11.2006 בארכיון Wayback Machine) – הדו"ח הרשמי

 ערך זה הוא קצרמר בנושא ספורט. אתם מוזמנים לתרום לוויקיפדיה ו**להרחיב אותו**.
# סקוטים

סקוטים
Albannaich|  |
| סקוטים ידועים. מהפינה השמאלית העליונה בכיוון השעון: ג'יימס ואט, וולטר סקוט, אלכסנדר גרהם בל, שון קונרי, מרי מלכת הסקוטים, ויליאם וולאס. ללא תמונה: ג'יימס קלרק מקסוול, אלכסנדר פלמינג |
|
אוכלוסייה |
|
28–40 מיליון |
|
ריכוזי אוכלוסייה עיקריים |
| סקוטלנד סקוטלנד 5,500,000
ארצות הברית ארצות הברית 6,000,000
קנדה קנדה 4,799,005
אוסטרליה אוסטרליה 2,223,474
אנגליה אנגליה 800,000
ניו זילנד ניו זילנד 1,000,000
דרום אפריקה דרום אפריקה 11,160
האי מאן האי מאן 2,403
הונג קונג הונג קונג 1,459
ארגנטינה ארגנטינה
100,000
צרפת צרפת 45,000
צ'ילה צ'ילה 80,000 |
|
שפות |
|
אנגלית, גאלית סקוטית, סקוטית |
|
דת |
|
פרסביטריאניזם, הכנסייה האפיסקופלית, הכנסייה הקתולית, הכנסייה האנגליקנית ועוד. |

ה**סקוטים** הם תושביה המקוריים של סקוטלנד. הסקוטים מורכבים מקבוצות אתניות שונות דוגמת הפיקטים, גאלים, בריטונים ואחרים. כיום נהוג לקרוא בשם "סקוטים" לכל תושביה של סקוטלנד או לצאצאי הסקוטים.

צאצאי סקוטים רבים מתגוררים מחוץ לסקוטלנד. סקוטים רבים מתגוררים בארצות הברית, בקנדה, באוסטרליה, ובארצות אחרות.

## הסקוטים הקדומים

בימי הביניים המוקדמים סקוטלנד הייתה מיושבת על ידי מספר קבוצות אתניות דוגמת הפיקטים, בריטונים ואחרים. מבחינה תרבותית כל העמים האלה דיברו לשונות דומות ממשפחת הלשונות הקלטיות.

עם הופעת הגאלים התפשטה הלשון הגאלית בסקוטלנד במאה ה-9. על אף תפוצתה הנרחבת, לא הגיעה השפה הגאלית לכל פינותיה של הטריטוריה שמרכיבה את סקוטלנד המודרנית.

לא כל הסקוטים דיברו גאלית סקוטית. דרומית מזרחית ללשון הים של פורת' ובאזורים נוספים דיברו אנגלית של ימי הביניים.

מ-1200 עד 1500 התפשטה הסקוטית המוקדמת לכל רחבי העמק. משנת 1500 נהוג לחלק את הסקוטים ליושבי הרמה (Highlanders) דוברי הגאלית ולתושבי העמק (Lowlanders) שדיברו בעיקר סקוטית. כיום החלוקה הזאת אנכרוניסטית וכל תושביה של סקוטלנד מדברים אנגלית-סקוטית שוטפת.

## קישורים חיצוניים

* סקוטים, באתר אנציקלופדיה בריטניקה (באנגלית)

 ערך זה הוא קצרמר בנושא מדעי החברה. אתם מוזמנים לתרום לוויקיפדיה ו**להרחיב אותו**.
# קרחון יבשתי

קרחון אלטש בהרי האלפים
קרחון באלסקה גולש לים. למרגלות הקרחון ספינת תיירים
**קרחון יבשתי** (**Glacier**) הוא מסת קרח רב-שנתית, הנוצרת מהצטברות ודחיסה ממושכת של שלג ונעה באיטיות בהשפעת כוח הכבידה. קרחון יבשתי מתואר לעיתים כ"נהר קרח" בשל זרימתו האיטית לאורך פני השטח ועיצוב הנוף שהוא יוצר בתנועתו. תנועת הקרחון מעצבת את פני השטח ויוצרת תבניות נוף אופייניות, ובהן עמקים קרחוניים בעלי חתך בצורת האות "U", מורנות – רכסי סלע וסחף שנערמים בצדי הקרחון ובחזיתו – ופיורדים, שהם עמקים קרחוניים שהוצפו במי ים.

קרחונים יבשתיים מצויים באזורים קרים ובהרים גבוהים בכל היבשות למעט אוסטרליה. סמוך לקו המשווה הם מתקיימים רק בפסגות הגבוהות ביותר, ואילו ככל שמתקרבים לקטבים ניתן למצוא קרחונים גם בגבהים נמוכים יותר. בגרינלנד ובאנטארקטיקה משתרעות יריעות קרח עצומות המכסות מיליוני קמ"ר. עם זאת, גם באזורים קרים מאוד עשויים להימצא שטחים נטולי קרחונים, כאשר כמות המשקעים אינה מספיקה להצטברות קרח לאורך זמן.

קרחונים יבשתיים עשויים להימצא במצב התפשטות, נסיגה או יציבות. בעונת החורף הקרחון צובר קרח וגדל. בעונת הקיץ הקרחון מפשיר וכתוצאה מכך נסוג. בראייה ארוכת טווח אם הנסיגות והצבירות העונתיות שקולות, אזי הקרחון נמצא במצב יציב. לעומת זאת, חוסר איזון יביא להתפשטות או נסיגה ממושכת.

קצותיהם של קרחונים יבשתיים המגיעים אל קו המים מפשירים, והמים זורמים מהם אל הים. לעיתים מתנתקים מהם שברי קרח עצומים הנופלים למים – שברים אלו נקראים **קרחונים ימיים**.

קרחונים הם אתרי תיירות מבוקשים, הן לצפייה במראה המרהיב שלהם והן לטיולי הליכה עליהם (עם ציוד והדרכה מתאימים). דוגמה לכך הוא קרחון יוסטדאלסבריין שבנורווגיה, המהווה את אחד מאתרי התיירות העיקריים במדינה זו. אורך הקרחון כ-60 ק"מ, שטחו 487 קמ"ר, ופסגתו בגובה 2,083 מטר מעל פני הים.

## ראו גם

* קרחון ימי
* גאומורפולוגיה קרחונית
* כיפת קרח
* שדה קרח
* מדף קרח
* הדום קרח

## קישורים חיצוניים

* קרחון יבשתי, באתר אנציקלופדיה בריטניקה (באנגלית)

## הערות שוליים